Mukuana, 21 ya Março
Ondaka yove ihateka unene. — Sal. 147:15.
Hono, Jeova utuhongolela Nondaka yae, Ombimbiliya. Omuhoneki wono salmu wapopia okuti ondaka ya Jeova “ihateka unene” opo itukuateseko. Otyo tyilekesa okuti Huku utuhongolela mondyila yaviuka nomuwo tuesukisa. Soka oñgeni Ombimbiliya itukuatesako, nomikanda “viomupika wekolelo nokualunguka,” no JW Broadcasting, no site jw.org, novakulu vewaneno novakuatate no nomphange. (Mat. 24:45) Ove utyiete okuti Jeova ukahi nokukanyauka opo ekuhongolele? Omuhoneki wo salmu ankho utyii okuti, Jeova waholovonene elongo lio Isilayeli opo likale ovanthu vae pomalongo aeho kombanda yohi. Ankho olio vala liapewa “ondaka” ya Huku “novitumino viae.” (Sal. 147:19, 20) Hono, tuna elao enene liokuihanwa enyina lia Huku. Tupandula unene Huku mokonda tumwii, tuna Ondaka yae opo ituhongolele iya tupondola okukala noupanga nae. Ngo muhoneki wo Salmo 147, ove una omahunga omanyingi “Okuhilivika Jah!” iya avela ondundo vakuenyi opo navo vetyilinge. w17.07 19-20 §§ 15-16; 20 § 18
Mutano, 22 ya Março
Petupu omulume ukala efualali tupu otyo elipaka monondando mbo mouye opo ahambukiswe omunthu wemupaka koufualali. — 2 Tim. 2: 4.
Movalanduli va Jesus, muakutikinya ovanthu ovanyingi vekahi movilinga viomuvo auho, valinga atyiho opo valandule onondonga mba Paulu. Velityilika omahongiliyo omouye okukala nomalumono. Vahinangela etyi Ombimbiliya ipopia okuti: “Omunthu wokulevala ukala omupika womunthu wemulevalesa.” (Pro. 22:7) Satanasi uhanda tumanene ononkhono mbetu nomuvo wetu mouye wae wonondando. Vamwe valevala onombongo opo valande onondyuo, nomatuku-tuku, nokulongesiwa mo nosikola ononene, alo umwe okunepa. Inkha katulunguka, matukala no nongele omanima omanyingi. Tulekesa okuti tuna ounongo tyina tutyinda omuenyo wapepuka, nokulityilika okukala no nongele, nokupesela onombongo ononyingi. Tyina tulinga ngotyo tukala vali nomuvo wokuumbila Huku tyipona okukala ovapika vouye uno wonondando. — 1 Tim. 6:10. w17.07 6 § 13
Mutano, 23 ya Março
Otyo ndyitalela okuti ovitumino aviho konthele yovipuka aviho viaviuka. Onondyila ambuho mbomatutu ndyimbuyele. — Sal. 119:128.
Jeova oe vala Omutumini waviuka. Uundapesa outumini monkhalelo yaviuka. Utupopila okuti: “Ame Jeova, Una uundapesa oluembia olunene, no nondunge nouviuki kombanda yoohi.” (Jer. 9:24) Jeova kahongolelwa novitumino viovanthu opo akoye etyi tyaviuka. Mahi, ovitumino viae apakako viaviuka. Jeova wavela ovanthu ovitumino iya vituka kouviuki wae. Omuhoneki wo no Salmu wati: “Otyipundi tyoutumini wae o tyouviuki.” Moluotyo, ovitumino aviho no nondonga nomatokolo a Jeova viaviuka. (Sal. 89:14) Satanasi wapopia okuti Jeova ha Mutumini ukahi nawa. Mahi, Satanasi ketyivili okutumina nawa ouye. w17.06 22 § 5
cjk_Latn umb_Latn umb_Latn cjk_Latn umb_Latn umb_Latn cjk_Latn umb_Latn umb_Latn